Менавіта з кнігі Артура Клінава мастачкі даведаліся, што назва ракі Няміга, што плыве праз Мінск, азначае “бяссонніцу”. Бяссонніца – гэта асаблівы стан, які часта звязаны са стрэсавай сітуацыяй, перажываннямі ці хваробай і прыводзіць да стомы. Але калі адкінуць гэтыя непрыемныя асацыяцыі, можна разледаць бяссонніцу як спецыфічны стан свядомасці. Ён не дазваляе нам цалкам заснуць, але з другога боку – не дазваляе і цалкам прачнуцца. Тэма бяссонніцы аказалася адпаведным ключом, з дапамогай якога можна аб’яднаць працы мастачак і ўскосна звязаць з месцам экспазіцыі.